సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
తెలుగు సినిమాలకి నిర్మాత కానున్న తమిళ స్టార్ డైరెక్టర్
దాదాపు దశాబ్ధం కిందే చిరంజీవి నటించిన స్టాలిన్ సినిమాతో దర్శకుడిగా తెలుగు తెరకి పరిచయమైన తమిళ దర్శకుడు...
TNN | Updated:
Sep 10, 2016, 08:19PM IST
దాదాపు దశాబ్ధం కిందే చిరంజీవి నటించిన స్టాలిన్ సినిమాతో దర్శకుడిగా తెలుగు తెరకి పరిచయమైన తమిళ దర్శకుడు ఏ.ఆర్. మురుగదాస్. అంతకన్నా ఏడాది ముందే మురుగదాస్ డైరెక్ట్ చేసిన గజిని సినిమా తెలుగులో వచ్చినప్పటికీ... అది తమిళం నుంచి డబ్బింగ్ చేసిన చిత్రమే. అయినా మురుగ గురించి కొత్తగా ఈ పరిచయం ఎందుకంటారా ? మరేం లేదండీ.. ఇప్పటివరకు తెలుగువారికి దర్శకుడిగా మాత్రమే పరిచయం వున్న మురుగదాస్ ఇకపై నిర్మాతగా పరిచయం కానున్నాడన్నమాట. అందుకే ఆయన గతాన్ని కాస్తంత ప్రస్తావించాల్సివచ్చింది. ప్రస్తుతం మహేష్ బాబు సినిమా ప్రీ ప్రొడక్షన్ పనులతో బిజీగా వున్నాడు. ఈ నేపథ్యంలోనే అతడితో ముచ్చటించిన ఓ మీడియా సంస్థతో మాట్లాడుతూ... ఇకపై కూడా తెలుగులో సినిమాలు నిర్మిస్తూ టాలీవుడ్ తో తనకున్న అనుబంధాన్ని కొనసాగించాలి అని ప్లాన్ చేస్తున్నట్టు తెలిపాడు. ఇప్పటికే తమిళంలో కథాబలం, కాన్సెప్ట్, అభిరుచిగల చిత్రాలకి నిర్మాతగా వ్యవహరించిన మురుగదాస్... తెలుగులోనూ అదే పరంపరని కొనసాగిస్తాడని ఆశిద్దాం.